《晓发衡山访子昂学士》
元代·任士林

山林真学士，天地一诗翁。乘兴不可返，孤舟雪后风。

浩荡襟期别，艰难道术穷。何当真卜宅，共老水精宫。

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。